**«Салық төлеуші және (немесе) үшінші тұлға кепілге қойған мүлікті, сондай-ақ салық төлеушінің (салық агентінің) билік ету шектелген мүлкін – салық берешегі есебіне, төлеушінің – кедендік төлемдер, салықтар, арнайы, демпингке қарсы, өтемақы баждары, өсімпұлдар, пайыздар бойынша берешегі есебіне өткізу қағидаларын бекіту туралы»**

**Қазақстан Республикасы Қаржы министрінің 2018 жылғы   
1 ақпандағы № 111 бұйрығына өзгерістер енгізу туралы»»  
Қазақстан Республикасы Қаржы министрінің бұйрық жобасын** (бұдан әрі –

Жоба) **қабылдаудың ықтимал қоғамдық-саяси, құқықтық, ақпараттық**

**және өзге де салдарын**

**БАҒАЛАУ**

**1. Қоғамдық-саяси салдарын бағалау:**

Жоба азаматтардың конституциялық құқықтары мен бостандықтарын бұзбайды және салықтық әкімшілендірудің ашықтығын арттыруға бағытталған. Ол тек қана заңды тұлғаға, заңды тұлғаның құрылымдық бөлімшесіне, Қазақстан Республикасында қызметін тұрақты мекеме арқылы жүзеге асыратын бейрезидентке, дара кəсіпкерге, жеке практикамен айналысатын тұлғаға қатысты.

Жобаны қабылдау қоғамда әлеуметтік шиеленіс немесе наразылық тудырмайды. Бұл салықтарды және бюджетке төленетін басқа да міндетті төлемдерді төлеу бойынша міндеттемелерді орындау кезіндегі уақыт пен шығындардың қысқаруына байланысты бизнес-қоғамдастық, оның ішінде шағын және орта бизнес өкілдері тарапынан оң қабылдануы мүмкін.

Жоба бизнесті жүргізуге, әсіресе адал салық төлеушілерге тең жағдай жасайды.

**2. Құқықтық салдарын бағалау:**

Жоба Қазақстан Республикасының Салық кодексінің 133-бабын және   
187-бабын іске асыру мақсатында әзірленген. Тиісінше, ол Қазақстан Республикасының Конституциясына және Қазақстан Республикасының қолданыстағы өзге де нормативтік құқықтық актілерге қайшы келмейді.

Атап айтқанда, берешекті мәжбүрлеп өндіріп алу шараларын қолданудың сараланған тәсілін енгізу, салық төлеуші (салық агенті) салық берешегінің шекті сомасынан асатын сомада салық берешегін төлемеген жағдайда, мемлекеттік кірістер органы берешекті мәжбүрлеп өндіріп алудың тәсілдері мен шараларын, оның ішінде салық төлеуші ​​және (немесе) үшінші тұлға кепілге қойған мүлікті, сондай-ақ салық төлеушінің (салық агентінің) берешекті өтеуге билік етуі шектеулі мүлкін өткізуді қолданады.

**3. Ақпараттық салдарын бағалау:**

Жобаның ақпараттық салдары орташа деңгейде бағаланады, себебі бұл жоба берешекті **мәжбүрлеп өндіріп алу шараларын қолданудың сараланған тәсілін** енгізуді көздейді, бұл микробизнес субъектілеріне елеусіз сомадағы берешек болған кезде мүлкіне шектеу қоймай қызметті жүзеге асыруға мүмкіндік береді.

**4. Өзге де салдарын бағалау:**

Жоба салық төлеушілерді мемлекеттік кірістер органдарының мәжбүрлеп өндіріп алу тәсілдері мен шараларын қолданбай, берешекті дербес өтеуге ынталандыруға бағытталған.

Манызды жайт, ендігі жерде елеусіз сомадағы берешек үшін борышкерлердің мүлкі **шектелмейтін болады**.

Қысқа мерзімде техникалық ақаулар немесе жеке пайдаланушылардың мемлекеттік кірістер комитетінің жүйесіне қанағаттанбауы мүмкін, бұл әзірлеушілердің техникалық қолдау қызметінен қолдауды күшейтуді талап етеді.

Ұзақ мерзімді перспективада салық берешегін мәжбүрлеп өндіріп алу бойынша тәсілдер мен шараларды қолданудың тиімділігі мен сапасы артады деп күтілуде.

**Қазақстан Республикасының**

**Қаржы министрі М. Такиев**